Месяц фатаграфіі ў Мінску прапануе сустрэчу з рознай фатаграфіяй, не толькі той, якая прачытваецца беглым позіркам. У гэтым сэнсе двойчы ўскладняецца праца куратараў, якія мусяць данесці галоўныя мэсэджы праектаў праз вывераную драматургію экспазіцыі. Збольшага ў сёлетняй выставе гэта ўдалося. Мяркую, працягнуць знаёмства з іншай для кагосьці фатаграфіяй павінны экскурсіі для наведвальнікаў, здатныя дапамагчы раскрыць тое, што часам хаваецца за бачным.